পোন প্ৰথমবাৰৰ বাবে আন্তঃৰাষ্ট্ৰীয় পৰ্যায়ত আয়োজন কৰিবলৈ লোৱা দশম সংখ্যক আন্তঃৰাষ্ট্ৰীয় আমন্ত্ৰণমূলক ফুটবল প্ৰতিযোগিতা বদৌচা কাপ ২০১৮ উপলক্ষে মঙলবাৰে তিনিচুকীয়া ডাক সংমণ্ডলৰ জৰিয়তে বিশেষ খাম উন্মোচন কৰা হয়।
ডাক বিভাগৰ তিনিচুকীয়া সংমণ্ডলৰ মুখ্য কাৰ্যালয়ৰ অধীক্ষক বিজয়ানন্দ হাজৰিকাৰ পৌৰোহিত্যত অনুষ্ঠিত সভাখনতে এই বিশেষ খামটো উন্মোচন কৰা হয়। সভাখনৰ আঁত ধৰে বিভাগীয় কৰ্মচাৰী দুলাল শৰ্মাই।
সভাত বদৌচা স্প'টছ ক্লাবৰ উপদেষ্টা শংকৰ গুপ্তা, সভাপতি অৰুণজ্যোতি মৰাণ, উপ-সভাপতি নীলকান্ত ফুকন, মৰাণ ছাত্ৰ সন্থাৰ ভাৰপ্ৰাপ্ত সাধাৰণ সম্পাদক হেম বৰুৱা উপস্থিত থাকে।
উল্লেখ্য যে অহা ৯ ছেপ্টেম্বৰৰ পৰা তিনিচুকীয়াৰ লগতে মাজুলি, মাৰ্ঘেৰিটা, শদিয়া, ডুমডুমা আৰু ডিগবৈত অনুষ্ঠিত হ'ব লগা প্ৰতিযোগিতাখনত বাংলাদেশ আৰু নেপালৰ শীৰ্ষ পৰ্যায়ৰ দলেও অংশগ্ৰহণ কৰা পৰিলক্ষিত হ'ব।
ফিফা আৰু এছিয়ান ফুটবল সন্থাই ইতিমধ্যে স্বীকৃতি প্ৰদান কৰা প্ৰতিযোগিতাখন মুখ্য মন্ত্ৰী সৰ্বানন্দ সোণোৱালে মাজুলীত অহা ৯ ছেপ্তেম্বৰত উদ্বোধন কৰিব।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
